
[bookmark: _GoBack]«Педагогикалық білім берудің мазмұнын жаңарту»
Қазір Қазақстанда орта білім беру саласында көптеген өзгерістер орын алуда. Бірақ педагогикалық білім беруді жаңартпайынша, орта білім берудің мазмұнында жаңарулар болмайтыны белгілі. Сондықтан, бұл дәрісте түрлі стандарттар қарастырылып, талқыланған. Жаңартылған білім беру бағдарламасының ең негізгі мақсаты - білім алушылардың оқу нәтижелерін жетілдіру болып табылады. Орта білім мазмұнын жаңартудың көптеген компоненттері, соның ішінде мұғалімдердің біліктілігін арттыру бағдарламасы осы мақсатқа бағытталған.
Ең алдымен педагогтың кәсіби стандарттарына тоқталайық.
Болашақ мұғалімнің мектептегі жұмысқа дайындығы туралы негізгі төрт тармақ мыналар болып табылады:
І. Кәсіби тәжірибеге дайындық
ІІ. Білім мен түсінудің арасындағы байланыс
ІІІ. Мұғалімнің мектептегі жұмысқа дайындығы
ІV. Зерттеу арқылы реформаланған тәжірибе
Шетелдік дидакт ғалым Тимперли педагогтың кәсіби дамуының 10 негізгі қағидаттарын көрсетті:
1. Мұғалімнің өз қызметін оқушыларды оқыту нәтижелеріне бағыттай алуы
2. Оқытудың мазмұнын құнды және пайдалы етіп әзірлеу
3. Теория мен тәжірибенің кірігуі
4. Біліктілікке ие болудың, сұхбаттардың, бақылаулардың деректерін бағалап, жүйелік талдау жүргізу
5. Кәсіби өсу үшін мүмкіндік беру
6. Педагогтың сенімдері мен көзқарастарының және мұғалімнің сыни ойлауы арасындағы байланыс
7. Кәсіби қоғамдастықтың бір бөлігі болу және инновацияларды басқалармен ынтымақтастықта бейімдеу мүмкіндігі
8. Сыртқы сарапшылармен өзара іс-қимыл
9. Көшбасшылық феномені
10. Мұғалімнің тұрақты кәсіби дамуын нақты біліктілікті арттыру курстары контексінде, әсіресе мектеп деңгейінде әзірленетін курстар контексінде яғни мұғалімдер өздеріне лайықтап нақты семинарлар, нақты біліктілікті арттыру курстарын әзірлеген кезде қамтамасыз ету
Мұғалімді дайындаудың халықаралық тәжірибесі туралы айтқанда әдістемелік компенентті ескерудің маңызы зор. Кейде мұғалімнің өз пәні бойынша білім деңгейі өте жоғары болып, бірақ сабақты түсіндіре алмайтын, яғни әдістемелік білімі жеткіліксіз болатын жағдайлар кездеседі. Сондықтан пәндік білім мен әдістеме арасындағы байланыс өте маңызды.
Орта білім беру мазмұнын жаңарту мен болашақ мұғалімді кәсіби даярлаудың заманауи тәсілдері арасындағы байланыс. орта мектептер Назарбаев зияткерлік мектептерімен және педагогикалық шеберлік орталықтарымен тығыз байланыстарын ескере отырып, оқытуда жаңа технологияларды ендіріп отыр. Бұл инновациялар педагогикалық институттар мен жоғары оқу орындарында болашақ педагогты даярлау жүйесінен көрінеді. Нақ осы мәселе туралы британ дидакт ғалымы Лоуренс Стенхаус айтқан еді. Оның пікірінше мектептегі білім беруді жаңарту мен оның мазмұнын педагогикалық білім беруді жаңартпайынша мүмкін емес.
«Білім беру мазмұны жүйесінің келісілгендігі туралы» қызықты деректер:
* Тәжірибелі мұғалімдер өздерінен талап етілетін педагогикалық қызметтегі өзгерістерінің сыни сипатта екенін және олардың өткендерімен ұқсастықтары аз екенін мойындайды;
* Осы өзгерістерді іске асыру үшін өздерін сенімді ұстау
* Өзгерістерге арналған драйверлер: пәнаралық байланыс, әдістемелік қолдау көрсету, бағалау жүйесіндегі өзгерістер, бағалаудың оқу
мақсаттарымен байланысы, оқулықтардың, оқу материалдарының жаңартылған білім беру мазмұнының оқу мақсаттарымен келісілуі;
* Қажетті эксперимент жасау мен есептілік арасындағы шиеленіс.
Мектептегі оқушылардың білім беру нәтижелерін бағалау жүйесіндегі жаңа үрдістер мәселелері: оқытуға арналған бағалау, яғни қалыптастырушы бағалау; сыни бағалау; өзара бағалау; өзіңді-өзің бағалау; кері байланыс.
Бағалау жүйесін айтқанда бірнеше негізгі ұғымдарды ұсыну қажет: шетел ғалымдары Харрис пен Маккэннің бағалауға анықтама берген дәйексөзі: «бағалау – бұл үйренушілердің оқу-әрекеттерін өлшеу және оқытудағы проблемаларды диагностикалау, сондай-ақ үйренушілердің прогресін анықтау». Үдеріс барысында, тіпті жоспарлау кезеңіндегі жақсарту немесе өзгерту барысындағы бағалау қалыптастырушы аралық бағалау деп аталады. Оқытудың соңғы нәтижелеріне негізделетін бағалау – жиынтық бағалау деп аталады. Осылайша бағалау жүйесінде екі негізгі компонент болады – бұл қалыптастырушы бағалау және жиынтық бағалау. Жиынтық бағалау, әдеттегідей мұғалімге жеңіл болады, себебі оқытудың қорытынды нәтижесін бағалау жеңіл. Қалыптастырушы бағалау кері байланыс түсінігіне қатысты болғандықтан тек жай ғана бағалап қоймай, осы оқушыға академиялық жетістіктердің даму жолдары нақты көрсетілуі тиіс. Әлеуметтік-саяси деңгейде, мектеп деңгейінде білім беру жүйесінде қалыптастырушы бағалау әдеттегідей кедергілерге тап болады.
Есептілік туралы айтқанда, мұғалімдер нақты бағалар қоюы қажет, яғни нақты даму жолдарын қалыптастырушы бағалау арқылы көрсету керек екенін ол педагог ретінде ғана көре алады. Нақты бағаны көрсетпей, барлық оқушыларға кері байланысты беру керек.
Жаңартылған білім беру бағдарламасы бойынша мұғалімдердің біліктілігін арттыру курсынан осы жылдың 14.08-25.08 аралығында өткен болатынмын. Осы курста көптеген әдіс-тәсілдерді үйрене отырып, курстан алған әсерлерім өте көп. Ондағы жүргізілген тиімді әдіс-тәсілдер -
педагогтарды оқытудың әмбебаб үлгісін және тиімді әдістер жүйесін қолданып, оқушыларға тәуелсіз болуға, сыни тұрғыдан ойлауға, оқуға жауапкершілікпен және шығармашылықпен қарауына көмектесетін сыни тұрғыдан ойлауға бағытталған.
Сөзімнің соңын қорытындылай келе, бұл жаңартылған білім беру бағдарламасы бойынша менің түсінгенім: алдымызға бір мақсат қоя отырып, сол мақсатқа жету жолында шәкірттердің жүрегіне жол тауып, әрекеттендіре білу шеберлігіне жетсек, егемен елдің ұл-қыздары білімді де білікті болып шықпақ. Соның арқасында біз бәсекеге қабілетті, іргесі мықты ел боламыз.

